**ELŐTERJESZTÉS**



BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2024. szeptember 19-i nyilvános ülésére**

**TÁRGY:**

**Jelentés a lejárt határidejű határozatok végrehajtásáról, tájékoztató a két ülés közötti fontosabb eseményekről**

**ELŐADÓ:**

Druskoczi Tünde

polgármester

**Tisztelt Képviselő-testület!**

A lejárt határidejű képviselő-testületi határozatok végrehajtásáról az alábbiakban számolok be:

**Balatonberény Község Önkormányzata Képviselő-testületének 86/2024.(VI.18.) határozata a napirend elfogadásáról**

Balatonberény Község Önkormányzat Képviselő-testülete a 2024. június 18-i nyilvános rendkívüli ülésének napirendjét az alábbiak szerint állapítja meg:

1. **Döntés a Balatontourist Kft-vel megkötendő bérleti szerződésről**

Előadó: Druskoczi Tünde polgármester

1. **Egyebek**

Előadó: Druskoczi Tünde polgármester

Határidő: 2024. június 18.

Felelős: Druskoczi Tünde polgármester

**Külön intézkedést nem igényelt.**

**Balatonberény Község Önkormányzata Képviselő-testületének 87/2024.(VI.18.) határozata a Balatontourist Kft-vel megkötendő bérleti szerződésről**

1. Balatonberény Község Önkormányzatának Képviselő-testülete a Balatonberény belterület 660/15 hrsz. alatt nyilvántartott, Naturista Strand és Kemping elnevezésű ingatlanra a Balatontourist Idegenforgalmi és Kereskedelmi Kft-vel a bérleti szerződés megkötése mellett dönt az előterjesztés szerinti tartalommal.
2. A képviselő-testület felhatalmazza a polgármestert a bérleti szerződés aláírására.

Határidő: 2024. június 30.

Felelős: Druskoczi Tünde polgármester

**A bérleti szerződést a Balatontourist Kft-vel 2024. június 27. napján megkötöttük.**

**Balatonberény Község Önkormányzata Képviselő-testületének 88/2024.(VI.18.) határozata a posta épületének megvásárlásáról**

Balatonberény Község Önkormányzatának Képviselő-testülete megismerte a Magyar Posta Zrt. válaszát az önkormányzat által tett vételi ajánlatra és annak megtárgyalását követően úgy döntött, hogy az épület megvásárlására egyelőre nem kíván újabb vételi ajánlatot tenni.

Határidő: azonnal

Felelős: Druskoczi Tünde polgármester

**A Magyar Posta Zrt-t a döntésről értesítettük.**

**Balatonberény Község Önkormányzata Képviselő-testületének 89/2024.(VI.27.) határozata a napirend elfogadásáról**

Balatonberény Község Önkormányzat Képviselő-testülete a 2024. június 27-i nyilvános ülésének napirendjét az alábbiak szerint állapítja meg:

1. Jelentés a lejárt határidejű határozatok végrehajtásáról, tájékoztató a két ülés közötti fontosabb eseményekről

Előadó: Druskoczi Tünde polgármester

2. Balatonberény TRE módosítására tekintettel a Petőfi utca D-i oldalán elhelyezkedő önkormányzati tulajdonú ingatlanok jogi helyzetének rendezése

Előadó: Druskoczi Tünde polgármester

3. A CETIN Hungary Zrt-vel ideiglenes adótorony elhelyezésére megkötött bérleti szerződés módosítása

Előadó: Druskoczi Tünde polgármester

4. Az NBBH Nemzetközi Balatoni Bojlis Horgászverseny Kft-vel megállapodás megkötése horgászverseny megrendezése céljából

Előadó: Druskoczi Tünde polgármester

5. Beszámoló a 2023. évi könyvtári szolgáltatásról

Előadó: Druskoczi Tünde polgármester

6. 2024. évi lakossági víz-, és csatornaszolgáltatás támogatása

Előadó: Druskoczi Tünde polgármester

7. Színpadtechnikai feladatok ellátása

Előadó: Druskoczi Tünde polgármester

8. Rikker Gilbert nem képviselő bizottsági tag lemondása

Előadó: Druskoczi Tünde polgármester

9. Egyebek

Előadó: Druskoczi Tünde polgármester

Határidő: 2024. június 27.

Felelős: Druskoczi Tünde polgármester

**Külön intézkedést nem igényelt.**

**Balatonberény község Önkormányzat Képviselő-testületének 90/2024.(VI.27.) határozata a lejárt határidejű határozatok végrehajtásáról és a két ülés közötti fontosabb eseményekről szóló beszámoló elfogadásáról**

a) Balatonberény Község Önkormányzat Képviselő-testülete a lejárt határidejű határozatok végrehajtásáról adott jelentést elfogadja.

Határidő: 2024. június 27.

Felelős: Druskoczi Tünde polgármester

b) Balatonberény Község Önkormányzat Képviselő-testülete a két ülés között végzett munkáról, fontosabb eseményekről, intézkedésekről adott beszámolót elfogadja.

Határidő. 2024. június 27.

Felelős: Druskoczi Tünde polgármester

**Intézkedést nem igényelt.**

**Balatonberény Község Önkormányzata Képviselő-testületének 91/2024 (VI. 27.) határozata a Balatonberény Petőfi Sándor utca déli oldalán elhelyezkedő önkormányzati tulajdonú ingatlanok jogi helyzetének rendezéséről**

1. Balatonberény Község Önkormányzati Képviselő-testülete a Magyarország helyi önkormányzatairól szóló 2011. évi CLXXXIX. törvény 107. §-a alapján kezdeményezi az önkormányzat tulajdonát képező **Balatonberény 583/1, 584/1, 585/1, 587/1, 588/1 hrsz-ú** ingatlanok **„kivett beépítetlen terület”** megnevezésre történő átminősítését, melyet követően az ingatlanokat a forgalomképes üzleti vagyonába sorolja át.
2. Felhatalmazza a polgármestert a Marcali Járási Hivatal Földhivatali Osztálya előtt az átminősítések átvezetésére irányuló eljárás kezdeményezésére, valamint felkéri a jegyzőt, hogy az ingatlan-nyilvántartásban a használati mód megváltozását követően az önkormányzat vagyongazdálkodásáról szóló rendelet módosítását készítse elő.

Az ingatlan-nyilvántartási eljárások díját a 2024. évi költségvetési tartaléka terhére biztosítja.

Határidő: 15 nap

Felelős: Druskoczi Tünde polgármester

**A földhivatal előtt a művelési ág megváltoztatása iránti eljárás megindítását kezdeményeztük.**

**Balatonberény község Önkormányzat Képviselő-testületének 92/2024.(VI.27.) határozata a Cetin Hungary Zrt-vel megkötött bérleti szerződés módosításáról**

Balatonberény Község Önkormányzat Képviselő-testülete a CETIN Hungary Zrt.-vel megkötött bérleti szerződés módosítása iránti kérelemről a Magyar Telekom Nyrt-vel fennálló bérleti szerződés meghosszabbításával egyidejűleg kíván dönteni.

Határidő: kérelmező értesítésére 3 nap

Felelős: Druskoczi Tünde polgármester

**Külön intézkedést nem igényelt.**

**Balatonberény község Önkormányzat Képviselő-testületének 93/2024.(VI.27.) határozata az NBBH Nemzetközi Balatoni Bojlis Horgászverseny Kft-vel megkötendő megállapodásról**

Balatonberény Község Önkormányzat Képviselő-testülete az NBBH Nemzetközi Balatoni Bojlis Horgászverseny Kft-vel a 2024. szeptember 27. és 2024. október 5. között megrendezendő Nemzetközi Balatoni Bojlis Horgászverseny lebonyolítására vonatkozó megállapodás megkötését horgászhelyenként nettó 200.000 Ft bérleti díj és 400.000 Ft kaució kikötése mellett nem támogatja.

Határidő: azonnal

Felelős: Druskoczi Tünde polgármester

**Intézkedést nem igényelt.**

**Balatonberény község Önkormányzat Képviselő-testületének 94/2024.(VI.27.) határozata az NBBH Nemzetközi Balatoni Bojlis Horgászverseny Kft-vel megkötendő megállapodásról**

Balatonberény Község Önkormányzat Képviselő-testülete az NBBH Nemzetközi Balatoni Bojlis Horgászverseny Kft-vel a 2024. szeptember 27. és 2024. október 5. között megrendezendő Nemzetközi Balatoni Bojlis Horgászverseny lebonyolítására megállapodást kíván kötni.

Határidő: azonnal

Felelős: Druskoczi Tünde polgármester

**Intézkedést nem igényelt.**

**Balatonberény község Önkormányzat Képviselő-testületének 95/2024.(VI.27.) határozata az NBBH Nemzetközi Balatoni Bojlis Horgászverseny Kft-vel megkötendő megállapodásról**

1. Balatonberény Község Önkormányzat Képviselő-testülete az NBBH Nemzetközi Balatoni Bojlis Horgászverseny Kft-vel a 2024. szeptember 27. és 2024. október 5. között megrendezendő Nemzetközi Balatoni Bojlis Horgászverseny lebonyolítására vonatkozó megállapodást horgászhelyenként nettó 200.000 Ft bérleti díj és 500.000 Ft kaució kikötése mellett az előterjesztés szerinti tartalommal megköti.
2. A képviselő-testület felhatalmazza a polgármestert a szerződés aláírására.

Határidő: szerződés megkötésére 15 nap

Felelős: Druskoczi Tünde polgármester

**Az NBBH Kft-vel a megállapodás aláírásra került.**

**Balatonberény Község Önkormányzat Képviselő-testületének 96/2024.(VI.27.) határozata a 2023. évi könyvtári szolgáltatásról szóló beszámoló elfogadásáról**

Balatonberény Község Önkormányzat Képviselő-testülete a Takáts Gyula Vármegyei Hatókörű Városi Könyvtárnak a 2023. évi könyvtári szolgáltatásairól szóló beszámolóját elfogadja.

Határidő: értesítésre 8 nap

Felelős: Druskoczi Tünde polgármester

**A könyvtárat a döntésről értesítettük.**

**Balatonberény Község Önkormányzati Képviselő-testületének**

**97/2024.(VI.27.) számú határozata**

**pályázat benyújtásáról a 2024. évi lakossági víz-, és csatornaszolgáltatás támogatására:**

Balatonberény Község Önkormányzatának Képviselő-testülete a 2024. évi lakossági víz-, és csatornaszolgáltatás támogatására pályázatot nyújt be a Magyar Államkincstár felé.

A képviselő-testület meghatalmazza a polgármestert az állami támogatás igénylésének benyújtására és a pályázattal kapcsolatos teendők lebonyolítására.

Határidő: 2024. július 8.

Felelős: Druskoczi Tünde polgármester

**A pályázat benyújtásra került.**

**Balatonberény Község Önkormányzat Képviselő-testületének 98/2024.(VI.27.) határozata az augusztus 20-i rendezvény színpadtechnikai feladatának ellátására lefolytatott beszerzési eljárás eredményéről**

1. Balatonberény Község Önkormányzat Képviselő-testülete az augusztus 20-i rendezvény színpadtechnikai feladatainak ellátására lefolytatott beszerzési eljárást eredményesnek nyilvánítja.
2. Az eljárás nyerteseként hirdeti ki az érvényes ajánlatot adott és a megbízásra alkalmasnak ítélt Stage Voice Kft. (8360 Keszthely, Magyar u. 46.) ajánlatadót 875.000 Ft +ÁFA, összesen bruttó 1.111.250 Ft ajánlati árral.
3. A képviselő-testület felhatalmazza a polgármestert a nyertes ajánlattevővel megkötendő szerződés aláírására.

Határidő: szerződés megkötésére 15 nap

Felelős: Druskoczi Tünde polgármester

**A szerződést a nyertes ajánlattevővel megkötöttük.**

**Balatonberény Község Önkormányzat Képviselő-testületének 99/2024.(VI.27.) határozata Rikker Gilbert nem képviselő bizottsági tag lemondásáról**

1. Balatonberény Község Önkormányzat Képviselő-testülete Rikker Gilbert, a Pénzügyi, Településfejlesztési, Környezetvédelmi és Idegenforgalmi Bizottság nem képviselő tagjának lemondását 2024. június 30-i hatállyal tudomásul veszi.
2. A képviselő-testület úgy dönt, hogy a 2024. szeptember 30. napjáig tartó megbízatásának időtartamára nem kíván új bizottsági tagot választani.

Határidő: 2024. június 30.

Felelős: Druskoczi Tünde polgármester

**A pénzügyi csoportot értesítettük, egyéb intézkedést nem igényelt.**

**Balatonberény Község Önkormányzat Képviselő-testületének 100/2024.(VI.27.) határozata a 85/2024.(V.30.) képviselő-testületi határozat módosításáról**

Balatonberény Község Önkormányzatának Képviselő-testülete a 85/2024.(V.30.) számú képviselő-testületi határozatát módosítja és a Magyar Falu Program keretében a Balatonberény József Attila utca Táncsics-Ady utca közötti szakaszának felújítására támogatja a pályázat benyújtását. Felkéri a polgármestert, hogy a pályázatot készítse elő, valamint felhatalmazza a polgármestert a pályázat benyújtásához szükséges intézkedések és nyilatkozatokat megtételére.

Határidő: 2024. július 12.

Felelős: Druskoczi Tünde polgármester

**A pályázatot benyújtottuk.**

**Balatonberény Község Önkormányzat Képviselő-testületének 101/2024.(VI.27.) határozata az üdülőhelyi fórum időpontjáról**

Balatonberény Község Önkormányzatának Képviselő-testülete a 2024. évi üdülőhelyi fórumot 2024. július 19-én 16 órakor tartja meg a Művelődési Ház nagytermében.

Határidő: 2024. július 19.

Felelős: Druskoczi Tünde polgármester

**Az üdülőhelyi fórum a döntés szerinti időpontban megtartásra került.**

**Balatonberény Község Önkormányzata Képviselő-testületének 102/2024.(VII.11.) határozata a napirend elfogadásáról**

Balatonberény Község Önkormányzat Képviselő-testülete a 2024. július 11-i nyilvános rendkívüli ülésének napirendjét az alábbiak szerint állapítja meg:

1. Balatonberény, önkormányzati tulajdonú utak önerős fejlesztése

Előadó: Druskoczi Tünde polgármester

1. Önkormányzati tulajdonú ingatlanok értékesítése

Előadó: Druskoczi Tünde polgármester

1. Beszámoló vagyonnyilatkozat-tételi kötelezettség teljesítéséről

Előadó: Gazda János PTKI Bizottság elnöke

Határidő: 2024. július 11.

Felelős: Druskoczi Tünde polgármester

**Külön intézkedést nem igényelt.**

**Balatonberény község Önkormányzat Képviselő-testületének 103/2024.(VII.11.) határozata az önerős finanszírozású önkormányzati utak felújításáról**

Balatonberény Község Önkormányzat Képviselő-testülete, a Balatonberény önkormányzati tulajdonú utak kivitelezési munkáinak elvégzésére indított - a Kbt. hatálya alá nem tartozó - beszerzési eljárásban beérkezett ajánlatokat megismerte, megtárgyalta.

A./

1. A rendelkezésre álló forrás figyelembevételével a beérkezett ajánlatok alapján, a Botond-, Templom köz-, és Búbos köz Kossuth utcai csatlakozás út-, és csapadékvíz elvezetés kivitelezésének megrendeléséről dönt.

2. Az önerős útfelújítási munkálatok költségeire az Orosz Útépítő, Kereskedelmi és Szolgáltató Kft. által kötbér címen Balatonberény Község Önkormányzat számára megfizetett 7.365.791 Ft, valamint az önkormányzat 2024. évi költségvetése fejlesztési tartalékából 4.800.000 Ft nyújt fedezetet.

B./

A kivitelezésről és a kivitelező kiválasztásáról az alábbiak szerint dönt:

1. A Botond utcai útfelújítás és csapadékvíz elvezetés kivitelezési munkáinak elvégzésére kivitelezőnek kiválasztja a legkedvezőbb ajánlatot adó és a munka elvégzésére alkalmasnak ítélt Reál Munkagép Kft.-t (8630 Keszthely, Bajcsy Zs. utca 43. képviseli Máté István ügyvezető), 3.752.698.- Ft összeggel, továbbá a kivitelezés elvégzésére 2024. 08. 25-i teljesítési határidő megadásával.

2. A Búbos köz útépítési kivitelezési munkának elvégzésére kivitelezőnek kiválasztja a legkedvezőbb ajánlatot adó és a munka elvégzésére alkalmasnak ítélt Orosz-Útépítő Kft. (1097 Budapest, Könyves Kálmán krt. 12-14. képviseli Orosz Béla) 2.749.591.- Ft összeggel, továbbá a kivitelezés elvégzésére 2024. 07. 30-i teljesítési határidő megadásával.

3. A Templom köz útépítési és csapadékvíz elvezetési kivitelezési munkának elvégzésére kivitelezőnek kiválasztja a legkedvezőbb ajánlatot adó és a munka elvégzésére alkalmasnak ítélt Orosz-Útépítő Kft. (1097 Budapest, Könyves Kálmán krt. 12-14. képviseli Orosz Béla) 4.559.079. -Ft összeggel, továbbá a kivitelezés elvégzésére 2024. 07. 30-i teljesítési határidő megadásával.

A képviselő-testület felhatalmazza a polgármestert a vállalkozási szerződések megkötésére.

Határidő: 2024. 07. 18.

Felelős: Druskoczi Tünde polgármester

**A kivitelezőkkel a vállalkozási szerződést megkötöttük.**

**Balatonberény község Önkormányzat Képviselő-testületének 104/2024.(VII.11.) határozata az önkormányzat tulajdonát képező ingatlanok értékesítéséről**

Balatonberény Község Önkormányzat Képviselő-testülete támogatja a Balatonberény zártkert 2489, 2549 és 2168 hrsz-ú, valamint a Balatonberény belterület 276 hrsz-ú ingatlan értékesítését ingatlanközvetítő bevonásával a korábban meghatározott minimális vételi áron.

Határidő: 30 nap

Felelős: Druskoczi Tünde polgármester

**A megbízási szerződés megkötése további tárgyalásokat igényel.**

**Balatonberény község Önkormányzat Képviselő-testületének 105/2024.(VII.11.) határozata a nem képviselő bizottsági tagok vagyonnyilatkozat-tételi kötelezettségének teljesítéséről**

Balatonberény Község Önkormányzat Képviselő-testülete – a PTKI Bizottság tájékoztatása alapján – megállapítja, hogy Kovácsné Végh Diána és Orsós György nem képviselő bizottsági tagok vagyonnyilatkozat-tételi kötelezettségüknek 2024. június 30. napjáig eleget tettek, a vagyonnyilatkozatok átvétele és folyamatos őrzése megtörtént.

Határidő: értelemszerűen

Felelős: Druskoczi Tünde polgármester

**Külön intézkedést nem igényelt.**

**Balatonberény Község Önkormányzata Képviselő-testületének 106/2024.(VII.19.) határozata a napirend elfogadásáról**

Balatonberény Község Önkormányzat Képviselő-testülete a 2024. július 19-i nyilvános rendkívüli ülésének napirendjét az alábbiak szerint állapítja meg:

* + - 1. Döntés néhai Horváth László, Balatonberény volt polgármesterének az önkormányzat saját halottjának nyilvánításáról

Előadó: Druskoczi Tünde polgármester

Határidő: 2024. július 19.

Felelős: Druskoczi Tünde polgármester

**Külön intézkedést nem igényelt.**

**Balatonberény Község Önkormányzata Képviselő-testületének 107/2024.(VII.19.) határozata néhai Horváth László, Balatonberény volt polgármesterének az önkormányzat saját halottjának nyilvánításáról**

Balatonberény Község Önkormányzatának Képviselő-testülete néhai Horváth László balatonberényi lakost, mint Balatonberény 2006-2022 közötti időszakban településünkért munkálkodó polgármesterét, az önkormányzat saját halottjának nyilvánítja. Érdemei elismeréseként a képviselő-testület ezzel fejezi ki az elhunyt iránti megbecsülését, tiszteletét. Temetésének költségeit a 2024. évi költségvetés tartaléka terhére biztosítja.

Egyidejűleg felkéri a polgármestert, hogy a temetéssel, valamint a kegyeleti feladatokkal kapcsolatban a gyászoló hozzátartozók kérése szerint járjon el.

Határidő: értelemszerűen

Felelős: Druskoczi Tünde polgármester

**A döntésről a hozzátartozót értesítettük, a szükséges kegyeleti feladatokat elláttuk.**

**Balatonberény Község Önkormányzata Képviselő-testületének 108/2024.(VII.19.) határozata a napirend elfogadásáról**

Balatonberény Község Önkormányzat Képviselő-testülete a 2024. július 19-i nyilvános ülésének, üdülőhelyi fórumának napirendjét az alábbiak szerint állapítja meg:

1. **Tájékoztató az üdülőtulajdonosokat érintő önkormányzati gazdálkodásról, tervekről, közérdekű információkról**

Előadó: Druskoczi Tünde polgármester

1. **Hozzászólások, javaslatok**

Határidő: 2024. július 19.

Felelős: Druskoczi Tünde polgármester

**Külön intézkedést nem igényelt.**

**Balatonberény Község Önkormányzata Képviselő-testületének 109/2024.(VIII.7.) határozata a napirend elfogadásáról**

Balatonberény Község Önkormányzat Képviselő-testülete a 2024. augusztus 7-i nyilvános ülésének napirendjét az alábbiak szerint állapítja meg:

1. A települési támogatásokról, a személyes gondoskodást nyújtó szociális és gyermekjóléti ellátásokról szóló 19/2022.(X.26.) önkormányzati rendelet módosítása

Előadó: Druskoczi Tünde polgármester

Készítette: Takácsné dr. Simán Zsuzsanna jegyző

1. Bursa Hungarica szociális ösztöndíj szabályzat megalkotása

Előadó: Druskoczi Tünde polgármester

Készítette: Takácsné dr. Simán Zsuzsanna jegyző

1. Településképi Arculati Kézikönyv és Balatonberény településkép védelméről szóló 10/2021. (VIII. 30.) önkormányzati rendelet módosításának kezdeményezéséről

Előadó: Druskoczi Tünde polgármester

1. **Balaton parti ideiglenes adótorony bérleti ügyei**

Előadó: Druskoczi Tünde polgármester

1. **Keszthelyi házi gyermekorvosi ügyelet finanszírozása**

Előadó: Druskoczi Tünde polgármester

1. **Döntés elővásárlási jog gyakorlásáról a Balatonberény 454 hrsz.-ú ingatlan vonatkozásában**

Előadó: Druskoczi Tünde polgármester

1. **Egyebek**

Határidő: 2024. augusztus 7.

Felelős: Druskoczi Tünde polgármester

**Intézkedést nem igényelt.**

**Balatonberény Község Önkormányzata Képviselő-testületének 110/2024.(VIII.7.) határozata a Bursa Hungarica szociális pályázat szabályzatának elfogadásáról**

Balatonberény Község Önkormányzata Képviselő-testülete a mellékelten előterjesztett Bursa Hungarica szociális pályázat szabályzatát 2024. augusztus 07-i hatályba léptetéssel elfogadja. Rendelkezéseit a folyamatban lévő kérelmekre is alkalmazni kell.

Határidő: folyamatosan a szabályzat módosításáig

Felelős: Druskoczi Tündepolgármester

**A szabályzatot a község honlapján közzétettük.**

**Balatonberény Község Önkormányzata Képviselő-testületének 111/2024.(VIII.7.) határozata a Településképi Arculati Kézikönyv és a településkép védelméről szóló önkormányzati rendelet módosításáról**

Balatonberény Község Önkormányzatának Képviselő-testülete az előterjesztést megtárgyalta és az alábbi döntést hozza:

a.)

Balatonberény Község Önkormányzatának Képviselő-testülete kezdeményezi a Balatonberény Község Önkormányzatának Képviselő-testülete 98/2021. (VIII.26.) számú határozattal jóváhagyott Településképi Arculati Kézikönyv és Balatonberény településkép védelméről szóló Balatonberény Község Önkormányzata Képviselő-testületének 10/2021. (VIII. 30.) önkormányzati rendelet módosítását a Balatonberény, Hétvezér utca nyugati szakaszának északi oldalán fekvő 657/20 hrsz-ú ingatlanra vonatkozóan a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendelet alapján történő egyeztetések szerint.

b.)

Balatonberény Község Önkormányzatának Képviselő-testülete felkéri a polgármestert a fentiekkel kapcsolatos eljárás lebonyolítására és felhatalmazza, hogy a módosítással kapcsolatos önkormányzati feladatokat lássa el, a szükséges intézkedéseket tegye meg.

Felelős: Druskoczi Tünde polgármester

Határidő: értelem szerint

**A véleményezési eljárás folyamatban van.**

**Balatonberény község Önkormányzat Képviselő-testületének 112/2024.(VIII.7.) határozata a Cetin Hungary Zrt-vel megkötött bérleti szerződés módosításáról**

Balatonberény Község Önkormányzat Képviselő-testülete **a CETIN Hungary Zrt.-vel megkötött bérleti szerződést az előterjesztés szerinti tartalommal módosítja azzal, hogy a bérlő által fizetendő bérleti díj összegét 2.500.000 Ft-ban határozza meg, amely ÁFA mentes.**  **A képviselő-testület felhatalmazza a polgármestert a bérleti szerződés módosításának aláírására.**

Határidő: 15 nap.

Felelős: Druskoczi Tünde polgármester

**A döntésről a kérelmezőt értesítettük.**

**Balatonberény község Önkormányzat Képviselő-testületének 113/2024.(VIII.7.) határozata a Magyar Telekom Nyrt-vel megkötött bérleti szerződés módosításáról**

Balatonberény Község Önkormányzat Képviselő-testülete a Magyar Telekom Nyrt.-vel megkötött bérleti szerződést az előterjesztés szerinti tartalommal módosítja azzal, hogy a bérlő által fizetendő bérleti díj összegét 1.500.000 Ft-ban határozza meg, amely ÁFA mentes. A képviselő-testület felhatalmazza a polgármestert a bérleti szerződés módosításának aláírására.

Határidő: 15 nap

Felelős: Druskoczi Tünde polgármester

**A döntésről a kérelmezőt értesítettük.**

**Balatonberény község Önkormányzat Képviselő-testületének 114/2024.(VIII.7.) határozata a Keszthelyen működő házi gyermekorvosi ügyelet fenntartásáról**

Balatonberény Község Önkormányzat Képviselő-testülete megismerte Manninger Jenő, Keszthely Város Polgármesterének megkeresését és úgy nyilatkozik, hogy a Keszthelyen működő házi gyermekorvosi ügyelet fenntartása érdekében a 2024. szeptember 1. és 2024. december 31. közötti időszakra eső költségből a lakosságszám szerint Balatonberényre eső 78.905,8 Ft megfizetését vállalja.

Határidő: értesítésre 2024. augusztus 15.

Felelős: Druskoczi Tünde polgármester

**Keszthely Város Polgármestere részére a testület határozatát megküldtük.**

**Balatonberény Község Önkormányzata Képviselő-testületének 115/2024.(VIII.7.) határozata a Balatonberény 454 hrsz. alatt nyilvántartott ingatlanra vonatkozó elővásárlási jog gyakorlásáról**

Balatonberény Község Önkormányzatának képviselő-testülete a kulturális örökség védelméről szóló 2011. évi LXIV. törvény 86. § (4) bekezdése alapján a Balatonberény 454 hrsz. alatt nyilvántartott ingatlanra vonatkozóan –amelyen *helyi jelentőségű építmény* található– az elővásárlási jogával nem kíván élni.

Határidő: értesítésre 3 nap

Felelős: Druskoczi Tünde polgármester

**A kérelmező részére a testület határozatát kézbesítettük.**

**BESZÁMOLÓ A KÉT ÜLÉS KÖZÖTTI FONTOSABB ESEMÉNYEKRŐL**

A Balatonszentgyörgyi Közoktatási Társulásnál kezdeményeztem a balatonberényi Csicsergő Óvoda óvodai csoport létszámának növelését. A nemzeti köznevelésről szóló 2011. évi CXC. törvény szerint az óvodai csoportra megállapított maximális létszám a nevelési év indításánál a fenntartó engedélyével legfeljebb húsz százalékkal átléphető. Az egycsoportos óvoda maximális létszáma a Nkt. 4. sz. melléklete szerint 25 fő, ami így+5 fővel növelhető. Kérésünket azzal indokoltuk, hogy tudomásunkra jutott három gyermek felvételének elutasítása a 25 fős létszámkorlát miatt. A Társulási Tanács elfogadta és jóváhagyta, hogy az engedélyezett férőhelyek száma a 2024/2025. nevelési évre 30 főre változzon.

A Nemzeti Élelmiszerlánc-biztonsági Hivatal július 29-én minősítő szemlét tartott a Csicsergő Óvoda tálalókonyhája vonatkozásában. A minősítés eredménye 78 % (közepes) lett, a megállapított hiányosságok és hibák kijavítására szeptember 28-i határidővel intézkedési terv készítését kéri a Hivatal.

A minősítés kiemeli, hogy „*A dolgozók hatékony oktatásával, az oktatáson tanultak betartásának folyamatos ellenőrzésével, a munkafolyamatok megfelelő szabályozásával a feltárt hibák jelentős része megszüntethető*!” A beruházással javítható eltérések egyes helyeken a hiányos falvakolat javítását és a kopott felületű burkolatok cseréjére vonatkoznak.

A Mise út külterületi részének felújítása befejeződött, a műszaki ellenőr jóváhagyta az elvégzett munkálatokat, a műszaki átadás-átvétel megtörtént. A kivitelező a kötbér összegét átutalta 07. 30-án, ennek terhére került kifizetésre a Templom köz és a Búbos köz aszfaltozása, miután ezek a munkálatok is elkészültek.

Elkészült a Botond utca útburkolatának javítása és megtörtént a műszaki átadás-átvétel.

Az új Vízparti Szabályozási Terv társadalmi egyeztetése lezajlott, a beérkezett észrevételeket a megadott határidőre megküldtük az országos főépítésznek az Építésügyi Minisztériumba.

A 02/16 hrsz-ú ingatlannal kapcsolatban telefonon érdeklődtem az MNV Zrt. munkatársánál, akitől azt a tájékoztatást kaptam, hogy a földhivatali eljárás elhúzódik, mert első körben elutasították a kivett strandfürdőről kivett közparkra történő művelési ág megváltoztatási kérelmet. Az ügy jelenlegi állásáról az MNV Zrt. vagyongazdálkodási ügyintézőjétől írásos tájékoztatást kértem, jelenleg a választ várjuk.

A II. kerületi UFC felé előterjesztettük bérleti díj igényünket a 2024. 01. 01. – 2024. 06. 30. időszakra vonatkozóan bruttó 2.000.000 Ft összegben, a kiállított számla alapján a teljesítési határidő augusztus 16-a volt. A bérlő részéről teljesítés nem történt, az elnök úr válaszlevelében az alábbiakra hivatkozott: „*Mivel az Önkormányzat a bérleti szerződéstől elállt, így a Ptk. alapján a szerződés felbontásának szabályait kell alkalmazni. A felbontás miatt a szerződés annak megkötésének időpontjára nézve szűnt meg, így az Önkormányzatot bérleti díj nem illetheti meg*.”

A bérlő válaszát továbbítottuk az önkormányzat jogi képviselője részére, hogy a megkötött szerződés és annak módosításai áttanulmányozását követően - amennyiben bérleti díj igényünk megalapozott- készítse el az annak megfizetésére vonatkozó ügyvédi felszólító levelünket.

A nyári időszak programjai rendben lezajlottak, a fontosabb eseményekről a Berényi Hírlap szeptember elején megjelent számában hírt adtunk.

Az erdélyi gyermektábor július 27.–augusztus 04. között sikeresen megvalósult. A Balatonberényért Egyesület 15 gyermeket vitt ki Csíkszentimrére, az erre a célra jóváhagyott 400.000 Ft támogatással az Egyesület elnöke elszámolt.

A TOP\_PLUSZ-3.3.2-21-SO1-2022-00009 azonosító számú projektre (orvosi rendelő felújítása) 2023. február 1-én kiutalt támogatási előleget vissza kell fizetnünk a MÁK-nak. A visszafizetési kötelezettség a számlával nem igazolt költségekre vonatkozik az általány költségek levonásával, mivel még nem tudtunk a támogatási összeg 10%-ával elszámolni. Ennek oka az, hogy a közel egy éve a MÁK-hoz benyújtott műszaki terv tartalmának jóváhagyása még nem történt meg a MÁK részéről, emiatt a kivitelezésre vonatkozó közbeszerzési eljárás kiírását nem tudtuk elindítani.

**Döntési javaslat:**

**Balatonberény Község Önkormányzat Képviselő-testületének ../2024.(IX.19.) határozata a lejárt határidejű határozatok végrehajtásáról és a két ülés közötti fontosabb eseményekről szóló beszámoló elfogadásáról**

a) Balatonberény Község Önkormányzat Képviselő-testülete a lejárt határidejű határozatok végrehajtásáról adott jelentést elfogadja.

Határidő: 2024. szeptember 19.

Felelős: Druskoczi Tünde polgármester

b) Balatonberény Község Önkormányzat Képviselő-testülete a két ülés között végzett munkáról, fontosabb eseményekről, intézkedésekről adott beszámolót elfogadja.

Határidő. 2024. szeptember 19.

Felelős: Druskoczi Tünde polgármester

Balatonberény, 2024. szeptember 12.

Druskoczi Tünde sk.

polgármester